[pic] | EVROPSKA KOMISIJA |

Bruselj, 23.6.2010

COM(2010)347 konč.

2008/0192 (COD)

MNENJE KOMISIJE

v skladu s členom 294(7)(c) Pogodbe o delovanju Evropske unije o spremembah Evropskega parlamenta k stališču Sveta glede predloga DIREKTIVA EVROPSKEGA PARLAMENTA IN SVETA o uporabi načela enakega obravnavanja moških in žensk, ki opravljajo samostojno dejavnost, in o razveljavitvi Direktive 86/613/EGS

2008/0192 (COD)

MNENJE KOMISIJE

v skladu s členom 294(7)(c) Pogodbe o delovanju Evropske unije o spremembah Evropskega parlamenta k stališču Sveta glede predloga DIREKTIVA EVROPSKEGA PARLAMENTA IN SVETA o uporabi načela enakega obravnavanja moških in žensk, ki opravljajo samostojno dejavnost, in o razveljavitvi Direktive 86/613/EGS

1. Uvod

Člen 294(7)(c) Pogodbe o delovanju Evropske unije določa, da Komisija poda mnenje o spremembah, ki jih je predlagal Evropski parlament v drugi obravnavi. Mnenje Komisije o 17 spremembah, ki jih je predlagal Parlament, je navedeno spodaj.

2. Ozadje

Komisija je 3. oktobra 2008 sprejela svoj predlog Direktive[1] in ga predložila Evropskemu parlamentu in Svetu na isti datum za sprejetje s postopkom soodločanja, kakor je določen v členu 251 Pogodbe ES.

Evropski ekonomsko-socialni odbor je dal svoje mnenje 24. marca 2009.

Evropski parlament je 6. maja 2009 v prvi obravnavi sprejel zakonodajno resolucijo, v kateri je odobril predlog Komisije z 28 spremembami[2]. Komisija je na plenarnem zasedanju Evropskega parlamenta objavila, da lahko sprejme večino sprememb, v celoti ali načeloma.

Svet je v skladu s členom 251 Pogodbe ES dosegel politično soglasje glede predloga 30. novembra 2009 in uradno sprejel svoje stališče v prvi obravnavi 8. marca 2010[3].

Komisija je sprejela svoje sporočilo Evropskemu parlamentu o stališču Sveta v prvi obravnavi 22. marca 2010[4].

3. Namen predloga

Cilj predloga Komisije je spremeniti pravni okvir Skupnosti za uporabo načela enakega obravnavanja moških in žensk glede samozaposlenih delavcev in njihovih zakoncev.

Predlog bistveno spreminja obstoječo direktivo, ki je v veljavi od leta 1986. Prvič, razširja pojem zakoncev, tako da mu doda življenjske partnerje, v kolikor takšne partnerje priznava nacionalna zakonodaja. Drugič, predlog določa, da mora biti zakonec, ki pomaga samozaposleni osebi, zaradi svojega prispevka k dejavnosti družinskega podjetja na lastno zahtevo upravičen do socialne zaščite. Nazadnje, predlog določa, da so samozaposlene delavke in zakonske partnerke, ki pomagajo samozaposlenim osebam, na lastno zahtevo upravičene do porodniškega dopusta, ki jim omogoči, da prekinejo poklicne dejavnosti za obdobje najmanj 14 tednov.

4. Mnenje Komisije o spremembah, ki jih je predlagal Evropski parlament

Komisija je v svojem sporočilu o stališču Sveta v prvi obravnavi sklenila, da stališče Sveta v prvi obravnavi sicer ne ustreza nekaterim bistvenim ciljem njenega predloga, vendar kljub temu meni, da je edini način nadaljevanja postopka, da ne nasprotuje besedilu stališča Sveta iz prve obravnave.

Evropski parlament je naredil omejeno število sprememb stališča Sveta, njihov glavni cilj pa je pojasniti besedilo in ne spremeniti njegovo področje uporabe. O spremembah, ki jih je izglasoval Evropski parlament, se je razpravljalo in dogovorilo v razpravah med obema zakonodajalcema, Evropska komisija pa jih je podprla.

4.1. Spremembe, ki jih je Komisija sprejela

Komisija je sprejela vse spremembe, ki jih je izglasoval Evropski parlament, ker so v skladu s splošnim namenom predloga.

5. Sklepne ugotovitve

V skladu s členom 293(2) Pogodbe o delovanju Evropske unije Komisija spremeni svoj predlog glede na spremembe, ki jih je izglasoval Evropski parlament na plenarnem zasedanju 18. maja 2010.

[1] COM(2008) 636.

[2] A6-0258/2009.

[3] Stališče (EU) št. 8/2010, UL C 123, 12.5.2010, str. 5.

[4] COM(2010) 99.